Fotomontaža: Index

KOLINDA GRABAR KITAROVIĆ primljena je na poslijediplomski studij Politologija na Fakultetu političkih znanosti Sveučilišta u Zagrebu. Na rang listi pristupnika bila je na trećem mjestu s 22,47 bodova.

> Index doznaje: Kolinda upisuje doktorat na FPZ-u, morat će ići na redovnu nastavu i pisati eseje

Tekst se nastavlja ispod oglasa

Podsjetimo, prema informacijama Indexa, a koje su se pokazale točnim Grabar Kitarović upisala je smjer Međunarodnih odnosa. Natječaj je objavljen nedavno, a prijave su se primale sve do 20. studenog ove godine.

Početkom prošlog tjedna Grabar Kitarović obavila je razgovor s redovitim profesorom Lukom Brkićem, a u intervjuu se provjerava motivacija kandidata za studij i stječu dodatne informacije relevantne za konačni odabir kandidata.



Studij traje tri godine odnosno šest semestara u punom radnom vremenu, odnosno pet godina za tzv "part-time" studente. Školarina iznosi 60 tisuća kuna, a predsjednica će uz obvezu vođenja države imati i obvezu dolaska na obavezna predavanja.